FELHÍVÁS

Tájékoztatjuk Várpalota lakosságát, a városban működő egyházakat, érdekképviseleti, civil és gazdálkodó szervezeteket mint partnereket, hogy Várpalota Város Önkormányzati Képviselő-testülete két különböző döntésében támogatta Várpalota településrendezési eszközeinek, ezen belül a településszerkezeti tervnek és a helyi építési szabályzatnak, valamint az annak mellékletét képező szabályozási tervnek tárgyalásos eljárás szerint történő módosítását:

a 170/2017. (IX. 21.) sz. határozatában a Bányabekötő út – Dankó Pista utca összekötő szakaszának területbiztosításához,

a 189/2017. (X. 26.) sz. határozatában a Csík Ferenc parkban létesítendő tanuszoda területbiztosításához.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendeletben foglalt rendelkezésekkel és a partnerségi egyeztetés szabályairól szóló 11/2017. (V. 26.) önkormányzati rendeletben foglaltakkal összhangban a módosítások elkészült véleményezési dokumentációit társadalmi egyeztetésre bocsátjuk.

**A dokumentációkat** **2018. január 11-én 17.00 órakor a Thury várban**

**tartandó lakossági fórum keretén belül ismertetjük.**

**A dokumentumok az önkormányzat honlapján megtekinthetők.**

A dokumentumokkal kapcsolatosan javaslatokat, észrevételeket lehet tenni a lakossági fórumon szóban, illetve a lakossági fórumtól számított 8 napon belül írásban az alábbi címek valamelyikére:

Cím: Várpalotai Polgármesteri Hivatal

Mezei László főépítész

8100 Várpalota, Gárdonyi Géza u. 39.

Email: lmezei@globonet.hu